Document ID: /roh_data/filtered/fineweb-2-filterrobots_roh.jsonl.gz/42646

Era ha la vischnanca da Ferrera/Schmitten laschà infurmar ord vista giuridica d’ina persuna neutrala sur da pussaivlas fusiuns, scriva la vischnanca. La suprastanza communala è da l’opiniun, da spetgar per il mument cun ina fusiun e da restar sulet per il mument. Ina fusiun cun Tavau giavischada dal suveran da Ferrera/Schmitten na vegn betg sustegnìda finanzialmain dal chantun, uschia che Tavau n’è betg interessà vid ina fusiun.
Plinavant ha la radunanza communala decidì da cumprar novs quintaders dal current electric, in credit da 137'000 francs è vegnì approvà. Mess a quint vegn l'electricitad da l'Ovra electrica da Tavau.
Cun in credit approvà da 13'000 francs vegnan las vias e chasas da nov signalisadas.